FISA MĂSURII 7.3 - „Sprijin pentru infrastructura de bandă largă,inclusiv crearea, îmbunătățirea și extinderea acesteia, infrastructura pasivă de bandă largă și furnizarea accesului la banda largă, precum și eguvernare publică”

CODUL Măsurii: MCS 7.3

Tipul măsurii:

* INVESTIŢII

□ SERVICII

□ SPRIJIN FORFETAR

1. Descrierea generală a măsurii

In cadrul acestei măsuri se va asigura dezvoltarea infrastructurii în bandă largă şi accesul la aceasta, pentru a permite utilizarea serviciilor TIC. Astfel se va sprijini accesul la internet pentru echipamente TIC, precum şi utilizarea de servicii publice online .

Există necesitatea dezvoltării unei rețele de comunicații în zonele rurale, inclusiv a unor servicii de internet în bandă largă în principalele puncte de interes precum centre comunale, librării, administrații locale, care să permită îmbunătăţirea informării, un schimb mai bun de cunoștințe și o inovare intensificată în ferme și în exploatațiile forestiere. Modernizarea infrastructurii TIC și a serviciilor de comunicații în comunitățile locale va facilita o participare mai intensă a populației din spațiul rural la procesul de creștere economică, ducând astfel la reducerea disparităților legate de calitatea serviciilor dintre zonele rurale și centrele urbane.

Prin intermediul unei astfel de infrastructuri, spațiul rural va deveni mai atractiv pentru dezvoltarea socio-economică, inclusiv pentru inițierea și consolidarea afacerilor, pentru crearea de parteneriate pentru inovare în sensul facilitării schimbului de informații și a creării unei baze de cunoștințe comune, pentru activități de comunicaţii, analiză și planificare strategică, coeziune socială (instaurarea interesului social și a grupurilor

culturale), pentru servicii de sănătate și de învățământ, on line.etc. Astfel, este posibilă diminuarea tendinței de scădere a populației rurale, în special a tinerilor și a persoanelor cu diferite specializări care vor fi motivați să rămână în spațiul rural în contextul îmbunătățirii condițiilor de viață

În cadrul acestei submăsuri vor fi sprijinite investiții pentru îmbunătățirea infrastructurii de bandă largă, crearea și extinderea acesteia, furnizarea accesului la bandă largă, precum și eguvernare publică. Scopul sprijinului acordat prin măsură este pentru creșterea numărului de locuitori din zonele rurale care beneficiază de infrastructură TIC îmbunătățită.

La nivelul teritoriului GAL Cheile Sohodolului, în majoritatea comunelor există acces la rețelele de telecomunicații (PTT 9) și internet (PTT 10), dar s-au constatat deficiențe in ceea ce privește aplicarea de noi tehnologii, existenta unor zone din teritoriu fara acces la internet (PST 5), Interes scazut pentru formare, informare, utilizare TIC si internet (PSP 8), lipsa unor aplicatii TIC de promovare a teritoriului (PSE 14). Pentru a obtine o dezvoltare echilibrată a teritoriului este nevoie de acces la internet pentru ca entitățile publice să aplice noi tehnologii in comune, să promoveze și să dezvolte proiecte de guvernare electronică, astfel încât serviciile publice să fie eficiente în relația cu locuitorii, având oportunitatea accesării fondurilor europene nerambursabile (OOSI 1).

Contribuţia măsurii la domeniile de intervenţie

6C) Sporirea accesibilităţii, a utilizării şi a calităţii tehnologiilor informaţiei şi comunicaţiilor (TIC) în zonele rurale

Sprijinul acordat prin sub-măsura 7.3, prin investițiile de înființare, extindere și îmbunătățire a infrastructurii de bandă largă în zonele rurale, va contribui la îmbunătățirea condițiilor de trai pentru populația rurală și la stoparea fenomenului de depopulare din mediul rural prin reducerea decalajelor rural-urban.

Măsura contribuie la prioritatea/priorităţile **prevăzute la art. 5, Reg. 1305/2013 P6: Promovarea incluziunii sociale, a reducerii sărăciei şi a dezvoltării economice în zonele rurale**

Obiectiv general: iii) Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă

Obiective specifice ale măsurii:

* Îmbunătățirea accesibilității TIC în toate comunele teritoriului GAL Cheile Sohodolului
* Promovarea proceselor participative și a cooperării pe tot parcursul procesului de dezvoltare a strategiei
* Îmbunătățirea calității vieții populației în această zonă, folosirea tuturor resurselor locale pentru a promova dezvoltarea integrală a teritoriului
* Promovarea inovării și promovarea calității teritoriului cu acțiuni de îmbunătățirea mediului

Măsura contribuie la obiectivele transversale ale Reg. 1305/2013:

Mediu și climă - În vederea dezvoltării durabile a comunităților rurale, în sensul unei mai bune înţelegeri a asumării angajamentelor de mediu și a provocărilor privind schimbările climatice, investițiile în infrastructură de bandă largă, vor contribui la accesul la informație și orientarea către noi tehnologii in vederea diminuării gazelor cu efect de seră, îmbunătățind calitatea vieții in mediul rural

Inovare - Sprijinul acordat dezvoltării infrastructurii de bandă largă, este esenţial pentru dezvoltarea economică a zonelor rurale. O infrastructură îmbunătățită permite afacerilor din mediul rural să se dezvolte şi încurajează spiritul antreprenorial şi inovator.

**Complementaritatea cu alte măsuri din SDL**: Beneficiarii acțiunilor sprijinite prin această măsură sunt beneficiarii direcți prevăzuți în măsurile 7.2, 7.4, 7.5. De asemenea, beneficiarii indirecți ai măsurii sunt beneficiari direcți ai măsurilor 6.1, 4.1, 4.2, - fermieri, întreprinderi

**Sinergia cu alte măsuri din SDL:** Măsura contribuie la îndeplinirea obiectivului III, Prioritatea -6 Promovarea incluziunii sociale, a reducerii sărăciei şi a dezvoltării economice în zonele rurale alături de SM. 7.2 care sprijină investițiile în infrastructura la scară mica, MCS 7.4 care sprijină serviciile locale de bază destinate populației, MCS 7.5 infrastructura de agrement.

**Valoarea adăugată a măsurii**

În cadrul acestei măsuri se va sprijini crearea/dezvoltarea/modernizarea infrastructurii în bandă largă, cu o intensitate a sprijinului public nerambursabil de maximum 35000 euro/proiect. Prin această măsură vor fi sprijinite localitățile care nu dețin acces la retele de distribuție (backhaul) și nu dețin rețele de acces (buclă locală) care să asigure viteze de transfer de minim 30Mbps.

Trimiteri la alte acte legislative

a) Strategia Naţională Agenda Digitală pentru România 2020, aprobată prin HG nr. 245/2015.

b) Programul pentru implementarea Planului naţional de dezvoltare a infrastructurii NGN, aprobat prin HG/2015.

d) Legislaţia naţională aferentă, precum şi regulamentele europene în vigoare privind regulile de eligibilitate, achiziţiile publice, egalitatea de şanse, protecţia mediului, precum şi orice alte reglementări ce au legătură cu evaluarea, finanţarea, implementarea şi controlul unui proiect finanţat din fonduri structurale pe perioada 2014 – 2020.

**4.Beneficiari direcţi/indirecţi (grup ţintă)**

• Comunele și asociațiile acestora conform legislației naționale în vigoare;

• GAL-UL.

Beneficiari indirecți – fermieri, antreprenori, populația din teritoriul GAL

Grup țintă: școlile, cabinetele medicale, bibliotecile.

**5.Tip de sprijin** **-** Rambursarea costurilor eligibile suportate şi plătite efectiv.

6. Tipuri de acţiuni eligibile si neeligibile:

Operațiuni/Acțiuni eligibile pentru suport:

* Proiecte care vizează dezvoltarea infrastructurii în bandă largă, inclusiv achiziția de tehnologii pentru interconectarea locațiilor publice în scopul accesului la internet prin buclă locală în clădiri publice (primării, centre de învățământ, cabinete medicale, biblioteci, cămine culturale etc.)
* Proiecte ce sprijină noi aplicații care vizează îmbunătățirea serviciilor publice.

Acțiuni neeligibile

* Nu sunt permise achiziţii în regim de leasing
* Achiziţiile de echipamente second-hand nu sunt eligibile.
* Închirierea de active corporale nu este eligibilă pentru investiţii iniţiale

7.Condiţii de eligibilitate

* Solicitantul trebuie să se încadreze în categoria beneficiarilor eligibili;
* Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;
* Investiția trebuie să se încadreze în cel puțin unul din tipurile de sprijin prevăzute prin sub-măsură;
* Investiția să se realizeze în teritoriul GAL;
* Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții;
* Investiția trebuie să demonstreze necesitatea, oportunitatea și potențialul economic al acesteia;

1. *Criterii de selecţie*

- Proiecte care vizează inteconectarea a cât mai multor actori din teritoriul GAL

- Proiecte ce sprijină aplicații pentru îmbunătățirea serviciilor publice.

-Propunerea de proiect este clară, coerentă, realistă şi fezabilă (cu referire la operaţiunile propuse, termenele de realizare.

- Bugetul proiectului este realist şi corelat cu activităţile proiectului.

- Sunt prezentate în mod clar rezultatele proiectului.

9. Sume (aplicabile) si rata sprijinului

Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele negeneratoare de venit aplicate de autoritățile publice locale și nu va depăși 35.000 euro.

Sprijinul public nerambursabil acordat în cadrul acestei măsuri va fi de max. 80% din totalul cheltuielilor eligibile pentru proiectele generatoare de venit și nu va depăși 35.000 euro. Sprijinul pentru proiectele generatoare de venit se va acorda conform R(UE) nr. 1407/2013 privind aplicarea articolelor 107 si 108 din Tratatul privind funcționarea Uniunii Europene ajutoarelor de minimis, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200.000 Euro/ beneficiar.

10. Indicatori de monitorizare

Număr de proiecte care beneficiază de sprijin - 1

Cheltuială publică totală: 35000 euro

Populație netă care beneficiază de infrastructură îmbunătățită- populația teritoriului GAL